Diari Oficial de la Generalitat Valenciana


Sumari del DOGV 6782, del 25-05-2012 (2012/4676)

Notificació de la sentència dictada en el juí ordinari número 502/2009.
-----------------------------------------------------------------------

### Dades del document

Número de DOGV
:   6782

Data del DOGV
:   25-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4676


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el juí ordinari número 502/2009. [2012/4676]  
Procediment ordinari 000502/2009-M  
De: José Manuel Rodríguez Salazar.  
Procuradora: Antonia Faustina García Mora.  
Contra: Astondoa Pérez Promociones, SL.  
En el procediment de juí ordinari número 502/2009, seguit a instàncies de José Manuel Rodríguez Salazar contra Astondoa Pérez Promociones, SL, s'ha dictat sentència l'encapçalament i la dispositiva de la qual, literalment, són com seguix:  
«Sentència 187/2011  
Elx, 20 d'octubre de 2011  
Ángel Garrote Pérez, jutge titular del Jutjat de Primera Instància 2 d'Elx, he vist estes actuacions de juí ordinari, seguides davant d'este Jutjat sota el número 502 de l'any 2009 a instàncies de José Manuel Rodríguez Salazar, representat per la procuradora senyora García Mora, assistit pel lletrat senyor Gómez Ramírez, contra Astondoa Pérez Promociones, SL, declarada en situació processal de rebel·lia, sobre resolució de compravenda i reclamació d'una quantitat.  
[?]  
Dispositiva  
Estime la demanda interposada per José Manuel Rodríguez Salazar, representat per la procuradora senyora García Mora, contra Astondoa Pérez Promociones, SL, i dispose:  
1. Declarar la resolució del contracte de compravenda a què fan referència estes actuacions relatives a l'immoble en construcció siti en el carrer Prudència, número 13, de Santa Pola, en concret la vivenda tipus A, planta 1a, per un preu de 147.250 euros més IVA.  
2. Condemnar la demandada a pagar a l'actor la quantitat de 4.500 euros incrementada en un interés equivalent al legal dels diners des de finals d'octubre de 2008 fins al seu complet pagament.  
3. Condemnar la demandada al pagament de les costes processals.  
Notifiqueu esta sentència a les parts, fent-los saber que no és ferma, i que s'hi pot preparar recurs d'apel·lació davant d'este Jutjat, per a l'Audiència Provincial d'Alacant (Secció Novena amb seu a Elx), en el termini de cinc dies a partir de l'endemà de la notificació.  
  
Per a la interposició del recurs previst en esta resolució és requisit ineludible constituir depòsit amb caràcter previ en el compte de depòsits i consignacions d'este Jutjat, número 140-0199-62-9530-30, i indicar en el resguard d'ingrés i en el camp «Concepte» en què es realitza, la menció de «Recurs» amb la numeració següent: 20 per als de reposició i 22 per als d'apel·lació. S'ha d'adjuntar la fotocòpia de l'ingrés amb l'escrit d'interposició del recurs. Sense estos requisits no s'hi admetrà.  
  
Porteu l'original al llibre de sentències.  
Esta és la meua sentència, de la qual cal expedir una testimoniança perquè s'unisca a les actuacions, que pronuncie, mane i firme».  
I atés que el demandat, Astondoa Pérez Promociones, SL, es troba en parador ignorat, expedisc este edicte a fi que valga de notificació de forma deguda.  
  
Elx, 19 d'abril de 2012.- La secretària judicial: M. Dolores Villanueva Jover.